62020TJ0649_INF
Breithiúnas na Cúirte Ginearálta (an Cúigiú Dlísheomra) an 5 Iúil 2023 –an Comhghnóthas um Eitlíocht Ghlan v NG
(Cásanna T-649/20, T-721/20 agus T-767/20) (
1
)
(Clásal eadrána – Seachtú Creatchlár le haghaidh gníomhaíochtaí taighde agus forbartha (FP7) – Comhaontuithe deontais – Easpa doiciméad tacaíochta agus neamhchomhlíonadh na gceanglas conarthach le haghaidh cuid de na speansais dhearbhaithe – Aisíocaíocht na suimeanna réamhíocaíochtaí – Dlínse na Cúirte Ginearálta – Inghlacthacht – Costais incháilithe – Dualgas cruthúnais – Ús ar riaráistí)
1.
Imeachtaí breithiúnacha – An Chúirt Ghinearálta ar tugadh na himeachtaí os a comhair faoi chlásal eadrána – Dlínse na Cúirte Ginearálta a shainítear go heisiach le hAirteagal 272 CFAE agus leis an gclásal eadrána – Forálacha náisiúnta maidir le dlínse a chur i bhfeidhm – Eisiamh
(Airteagail 256(1), 272 agus 274 CFAE)
(féach míreanna 46-48)
2.
Imeachtaí breithiúnacha – An Chúirt Ghinearálta ar tugadh na himeachtaí os a comhair faoi chlásal eadrána – Caingean arna tabhairt i gcoinne cuideachta a baineadh den chlár tráchtála agus cuideachtaí – Measúnú ar inniúlacht dhlíthiúil na cuideachta sin i bhfianaise an dlí náisiúnta is infheidhme – Neamhfhéidearthacht an chuideachta sin a agairt – Aistriú an chlásail eadrána chuig a comhalta aonair – Inghlacthacht – Dlínse na Cúirte Ginearálta chun caingean de bhun Airteagal 272 CFAE a éisteacht
(Airteagail 256(1), 272 agus 274 CFAE)
(féach míreanna 51, 56-61)
3.
Imeachtaí breithiúnacha – An Chúirt Ghinearálta ar tugadh na himeachtaí os a comhair faoi chlásal eadrána – Caingean arna tabhairt i gcoinne cuideachta a baineadh den chlár tráchtála agus cuideachtaí – Aistriú an chlásail eadrána chuig a comhalta aonair – Dlínse na Cúirte Ginearálta chun iarratas ar ordú forghníomhaithe a éisteacht chun éilimh a dhéanamh os comhair cúirteanna Ballstáit – Cuimsiú – Dlínse na Cúirte Ginearálta chun ordú a thabhairt don chomhalta aonair na héilimh sin a íoc – Eisiamh
(Airteagal 272 CFAE; Airteagal 103(2) de Rialachán 2018/1046 ó Pharlaimint na hEorpa agus ón gComhairle)
(féach míreanna 65, 67-69)
4.
Buiséad an Aontais Eorpaigh – Cúnamh airgeadais an Aontais – Oibleagáid ar an tairbhí na coinníollacha maidir le deonú an chúnaimh a chomhlíonadh – Conarthaí arna dtabhairt i gcrích faoi chlár sonrach maidir le taighde, forbairt theicneolaíoch agus taisealbhadh – Maoiniú lena gcumhdaítear na costais arna dtabhú go hiarbhír amháin – Léiriú gur tabhaíodh na costais i ndáiríre – Easpa – Costais neamh-incháilithe
(Airteagal 317 CFAE)
(féach míreanna 87-90, 93-106, 109-118, 121, 122, 125-127, 130-136, 141-151)
An chuid oibríochtúil
1)
Déantar cásanna T-649/20, T-721/20 agus T-767/20 a uamadh chun críocha an bhreithiúnais.
2)
Dearbhaítear gur ceanglaíodh ar Alpha Consulting Service, arna ionadú ag NG, sular díscaoileadh é, suim EUR 56111,31 a aisíoc leis an gComhghnóthas um Eitlíocht Ghlan, móide ús ar riaráistí ag ráta 3,5 % in aghaidh na bliana ón 26 Bealtaine 2019 agus go dtí dáta láníocaíochta an fhiachais, faoi Chomhaontú Deontais Uimh. 271874 a bhaineann leis an tionscadal dar teideal ‘Wireless/Integrated strain monitoring and simulation system’.
3)
Dearbhaítear gur ceanglaíodh ar Alpha Consulting Service, arna ionadú ag NG, sular díscaoileadh é, suim EUR 141094,80 a aisíoc leis an gComhghnóthas um Eitlíocht Ghlan, móide ús ar riaráistí ag ráta 3,5 % in aghaidh na bliana ón 9 Iúil 2019 agus go dtí dáta láníocaíochta an fhiachais, faoi Chomhaontú Deontais Uimh. 632605 a bhaineann leis an tionscadal dar teideal ‘Flexible sensor co-operation for structural health Diagnosis/prognosis’.
4)
Dearbhaítear gur ceanglaíodh ar Alpha Consulting Service, arna ionadú ag NG, sular díscaoileadh é, suim EUR 168062,23 a aisíoc leis an gComhghnóthas um Eitlíocht Ghlan, móide ús ar riaráistí ag ráta 3,5 % in aghaidh na bliana ón 13 Iúil 2019 agus go dtí dáta láníocaíochta an fhiachais, faoi Chomhaontú Deontais Uimh. 632420 a bhaineann leis an tionscadal dar teideal ‘FAST impact cross-analysis methodology for Composite leading edge Structures’.
5)
Diúltaítear don iarratas go n-ordaítear do NG na fiacha a eascraíonn as na comhaontuithe deontais lena mbaineann a íoc.
6)
Ordaítear do NG agus don Chomhghnóthas um Eitlíocht Ghlan a gcostais féin a íoc.
(
1
)	IO C 433, 14.12.2020.